KOMENTE DHE REKOMANDIME
MBI RAPORTIN E MONITORIMIT PËR VITIN 2023                                                                PËR MINISTRINË E ARSIMIT DHE SPORTIT 
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Arsimit, Sportit dhe Rinisë në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2023, ka hartuar, programuar dhe zhvilluar politikat kombëtare arsimore, në përputhje me programin e qeverisë së Republikës së Shqipërisë. Detajimi i buxhetit për vitin 2023 është mbështetur në programin buxhetor afatmesëm, si dhe në prioritet e përcaktuara në programin e qeverisë.
 Programet për të cilat kjo ministri administron fondet për vitin 2023, janë: 
1. Programi  “Planifikim, Menaxhim dhe Administrim”
2. Programi  “Arsimi Bazë”
3. Programi  “Arsimi i Mesëm i Përgjithshëm”
4. Programi  “Arsimi  Universitar”
5. Programi  “Fonde për shkencën”
6. Programi  “Zhvillimi i Sportit”
Ministria e Arsimit dhe Sportit në raportin e monitorimit për vitin 2023 ka raportuar për realizimin e produkteve dhe treguesve të performancës nga përdorimi i fondeve të planifikuara për periudhën raportuese për programet sa më poshtë:  

Programi “Arsimi Bazë”, qëllimi i këtij programi është “Sigurimi i një arsimi cilësor për të gjithë nxënësit duke përmirësuar kushtet e mësimdhënies e mësimnxënies duke siguruar kushte të barabarta për pjesëmarrje në arsimin bazë, për të gjithë fëmijët e grup moshës në arsimin parashkollor dhe atë të detyruar”. Përgjatë vitit 2023, për arritjen e qëllimit kanë kontribuar produktet, performanca e të cilave është realizuar, si më poshtë:
· Ndjekin arsimin 9-vjeçar rreth 251,207  nxënës.
· U ofrua shërbimi i transportit me fonde të buxhetit, për të mbuluar shpenzimet për transportin e rreth 45,800 nxënës që kanë vendbanimi mbi 2 km nga shkolla dhe mësues që punojnë mbi 5 km nga vendbanimi/qendra e përhershme e punës në shkollë me një kosto prej rreth 1,167 milionë lekë.
· Janë rreth 1200 nxënës me aftësi të veçanta që përfitojnë shërbim arsimor, më një kosto prej 101 milionë lekë për vitin 2023.
· 260 mijë nxënës përfitues të teksteve falas, me një kosto faktike prej 989 milionë lekë. 

Programi “Arsimi Mesëm i Përgjithshëm” objektivat e të cilit janë:
· Sigurimi i kushteve dhe garantimi i aksesit per çdo nxenes të arsimit baze për të ndjekur arsimin e mesëm, të lartë
· Reformimi i sistemit arsimor permes rritjes se kapaciteteve te stafeve  mesimore, konsolidimit te kurrikules se re te klases 10-11- 12, si dhe zbatimit me sukses te saj.
· Realizimi i Maturës Shtetërore dhe  portali "Mësues për Shqipërinë" 2021-2023
Këto objektiva janë realizuar nëpërmjet produkteve, performanca e të cilave për vitin 2023, është realizuar, si më poshtë:
· Ndjekin arsimin e mesëm rreth 73,042 nxënës.
· Ofrimi i shërbimit të transportit me fonde të buxhetit, për të mbuluar shpenzimet për transportin e rreth 5,300 mësues  dhe nxënës të AML për vitin 2023, shoqëruar me një kosto prej 82 milionë lekë.                                                                                                                 

Në programin “Arsimi Lartë”, gjatë vitit 2023, është synuar realizimi i objektivave sa më poshtë:
· Rritja e cilësisë së mësimdhënies nëpërmjet kualifikimit shkencor të stafit akademik me 5% deri 10% në vit, rritjes së numrit të stafit akademik me kohë të plotë duke synuar uljen se raportit pedagog/student në 1/20.
· Garantimi i aksesit në bazë të meritës si dhe rritja e dimensionit social në AL duke mbështetur me bursë financiare  individët që duan të ndjekin studimet në arsimin e lartë nga kategoritë sociale në nevojë  në masën 16% deri 18% në vit të studentëve të ciklit të parë dhe të dytë dhe në përputhje me parimet e barazisë gjinore
· Akreditimi i programeve të studimit konform kërkesave ligjore.
· Përmirësimi i standardeve, infrastrukturës akademike duke rritur raportin sipërfaqe/student vende në kërkimore në laboratore dhe në biblioteka.

Këto objektiva janë realizuar nëpërmjet produkteve, performanca e të cilave për vitin 2023, është realizuar, si më poshtë:
· Kanë ndejkur ciklin e parë të studimeve 74,419 studentë, me një kosto vjetore prej 11.4 miliard lekë.
· Kanë përfituar bursa dhe mbështetje financiare për akomodim në shtëpit e studentëve rreth 18,800 studentë, shoqëruar me një kosto për vitin 2023, prej 1.57 miliard lekë.

II.  “Karakteristika kryesore të performancës së shpenzimeve”

Në fund të vitit 2023, situata në lidhje me realizimin e shpenzimeve të buxhetit, krahasuar me planin e vitit 2023, sipas të dhënave të gjeneruara nga SIFQ, paraqitet si më poshtë:
	Emërtimi
	% e realizimit të shpenzimeve                                  
     kundrejt  planit 2023

	Planifikimi, Menaxhimi dhe Administrimi (01110)
	97 %

	Arsimi Baze (përfshire parashkollorin) (09120)
	100 %

	Arsimi i Mesëm (i përgjithshëm) (09230)
	99 %

	Arsimi Universitar (09450)
	84 %

	Fonde për Shkencën (09770)
	81 %

	Zhvillimi i Sportit (08140)
	90 %

	                       Totali
	95 %



Siç shikohet nga të dhënat e tabelës së mësipërme plani i shpenzimeve të buxhetit në total për këtë ministri, për vitin 2023, është realizuar në rreth 95% të planit vjetor, apo 5% më e ulët se plani. Duke e parë këtë realizim sipas programeve, vërejmë se përqindja e realizimit të shpenzimeve varion në nivele të ndryshme, ku me realizim më të ulët paraqiten programet “Fonde për Shkencën” dhe “Arsimi Universitar”.
Sipas zërave përbërës të shpenzimeve, sipas të dhënave të gjeneruara nga SIFQ dhe AFMIS situata, në fund të vitit 2023, paraqitet e tillë:
	Emërtimi
	Shpenzime korente
	Shpenzime kapitale  

	1.Planifikim Menaxhim Administrim
	97%
	98%

	2. Arsimi Bazë
	100%
	95%

	3. Arsimi i Mesëm i Përgjithshëm
	99%
	96%

	4. Arsimi i Universitar
	84%
	80%

	5. Fonde për Shkencën
	75%
	94%

	6. Zhvillimi i Sportit
	88%
	99%

	                         Totali
	95%
	93%



Pra siç shikohet nga tabela e mësipërme, shpenzimet korente, në total për ministrinë, janë realizuar në rreth 95% të planit vjetor me ndryshime, pra në linjë me mesataren e periudhës. Ndërkohë për programet “Fonde për Shencën”, “Arsimi Universitar” dhe “Zhvillimi i Sportit” vihet re një realizim i ulët i shpenzimeve bazuar në planin vjetor të akorduar për këto programe. Shpenzimet për investime, për gjatë vitit 2023 në total kanë një realizim prej 93%, pra vihet re nje realizim ndjeshëm më i ulët se mesataria e periudhës me një diference prej 7%.
III. Struktura e shpenzimeve për çdo program sipas buxhetit fillestar 2023, planit të buxhetit me ndryshime, si dhe realizimit të 12M të vitit 2023, paraqitet si më poshtë:

	
	Buxhetit fillest. 2023
	Buxheti ndryshuar 2023
	Fakti 2023

	1.Planifikim Menaxhim Administrim
	2%
	2%
	2%

	2. Arsimi Bazë
	54%
	52%
	55%

	3. Arsimi i Mesëm i Përgjithshëm
	17%
	16%
	17%

	4. Arsimi i Universitar
	25%
	27%
	24%

	5. Fonde për Shkencën
	2%
	2%
	1%

	 6. Zhvillimi i Sportit
	1%
	2%
	2%

	Totali i Ministrisë
	100%
	100%
	100%


Vërejmë që në strukturën e programeve gjatë vitit 2023 ka pasur ndryshime të vogla në krahasim me planin e miratuar me ligjin e buxhetit. Duke parë strukturën e realizimit të shpenzimeve në fakt për vitin 2023,  vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Arsimi Bazë” me rreth 55 % të totalit të shpenzimeve, me rreth 24 %  të totalit të shpenzimeve në programin “Arsimi Universitar” si dhe në programin “Arsimi i Mesëm i Përgjithshëm” me 17 % të totalit të shpenzimeve.

IV. Informacion mbi volumin dhe madhësinë e ndryshimit të buxhetit.
Për programet e kësaj ministrie situata në lidhje me ndryshimet e ndodhura përgjatë vitit 2023, përfshirë këtu buxhetin fillestar dhe buxhetin me ndryshimet e ndodhura gjatë kësaj periudhe, situata paraqitet në tabelën e mëposhtme:      

                                           
                                                                                                                               Në mijë lekë
	
Programet
	Buxheti fillestar 
	Buxheti me ndryshime
	Diferenca

	
	(1)
	(2)
	(3=2-1)

	1.Planifikim Menaxhim Administrim
	795,879
	932,561
	136,682

	2. Arsimi Bazë
	25,290,434
	26,154,616
	864,182

	3. Arsimi i Mesëm i Përgjithshëm
	8,030,687
	8,148,152
	117,465

	4. Arsimi i Universitar
	11,580,000
	13,693,700
	2,099,700

	5. Fonde për Shkencën
	1,031,000
	870,485
	-146,514

	6. Zhvillimi i Sportit
	446,000
	1,102,100
	656,100

	                        TOTALI I MINISTRISË
	47,174,000
	51,435,987
	4,261,987



Pra siç shikohet nga tabela në krahasim me ligjin fillestar, plani i buxhetit për vitin 2023 ka ndryshime. Ndryshimet përfaqësojnë ndryshimet e planit të buxhetit nga fondet e akorduara si fonde shtesë nga fondi i veçantë, fondet e trashëguara për programin Arsimin Universitar si dhe akordimi i grantit me qëllim mbështetjen financiare të studentëve të shkëlqyer të cilët ndjekin programet e studimit që përbëjnë prioritet kombëtar për vitin 2023, Zbatimi i AN nr.5, datë 18.10.2023 “Për disa ndryshime dhe shtesa në Ligjin Nr. 84/2022, “Për buxhetin e vitit 2023”, AN nr.6, datë 14.12.2023 “Për disa ndryshime dhe shtesa në Ligjin Nr. 84/2022, “Për buxhetin e vitit 2023, të ndryshuar”, fondet shtese të akorduar në zbatim të VKM-ve për rritjen e pagave për vitin 2023, VKM-së nr.795, datë 28.12.2023 “Për shpërblimin e punonjësve të qeverisjes qendrore në procesin e shqyrtimit analitik të acquis (screening), në kuadër të procesit të negociatave me Bashkimin Evropian”, VKM nr.834, datë 28.12.2023, “Për një ndryshim në Vendimin nr.929, datë 17.11.2010, të Këshillit të Ministrave, “Për krijimin dhe përdorimin e fondit të veçantë”, të ndryshuar, dhe për shtesë fondi në buxhetin e vitit 2023, miratuar për disa Institucione”. 




IV. Komente dhe rekomandime 

· Përmbajtja e raportit të monitorimit nuk është dërguar në përputhje me afatet kohore të përcaktuara në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”.

· Lidhur me përmbajtjen e raportit të monitorimit, konstatojmë se:
· Realcioni shpjegues nuk përmban një analizë të detajuar mbi deviacionet më të theksuara nga plani për periudhën.
· Nuk është analizuar lidhur me arësyet kryesore të mosrealizmit të fondeve për disa nga programet të cilat paraqiten me realizim nën trendin normal të periudhës.
· Nuk është paraqitur inforacion nëse numri faktik i punonjësve buxhetorë ka devijim nga ai i planifikuar.
· Nuk është analizuar performanca e treguesve kyç të performancës me bazë gjinore në nivel produkti për programet buxhetore që adresojnë çështje të barazisë gjinore.
· Nuk janë përcjell të gjitha anaekset e monitorimit, përkatësisht Anekset nr.3.1; nr.3.2; nr.4, si dhe për programin “Arsimi i Mesem” mungon Aneksi nr.3.

· Theksojme se Anekset si dhe relacioni shpjegues i Raportit të Monitorimit për vitin 2023, nuk janë të sigluara nga Drejtuesit e EMP apo Sekretari i Përgjithshëm. 

· Lidhur me përdorimin e informacionit të siguruar nga sistemi AFMIS vihet re se:
· Nga ana juaj, nuk janë plotësuar vlerat faktike për sasitë e produkteve në modulin BPPM, raporti nr. 16, për vitin 2023.


V. Publikimi 
Raporti i Monitorimit për vitin 2023, nuk është publikuar në faqen zyrtare të Ministrisë së Arsimit, Sportit dhe Rinisë.
Linku:
 https://arsimi.gov.al/buxheti-dhe-financat/






